דארה הורן

דארה הורן (נולדה ב-1977) היא סופרת, מסאית ופרופסור לספרות אמריקאית. היא כתבה חמישה רומנים ובשנת 2021, הוציאה אוסף מאמרי עיון בשם אנשים אוהבים יהודים מתים , שהיה מועמד גמר לפרס קירקוס לעיון לשנת 2021. היא זכתה בפרס אדוארד לואיס וולנט ב-2002, בפרס הלאומי לספרים יהודיים ב-2003, 2006 ו-2021, ובפרס הרולד יו. ריבאלאו ב-2007.

== ילדות וחינוך ==
סביה של הורן נולדו ברוסיה והיגרו לארצות הברית בתחילת המאה, הוריה כבר נולדו באמריקה. 

דארה נולדה ב-1977 וגדלה במשפחה יהודית קונסרבטיבית בשורט הילס, ניו ג'רזי , עם שלושת אחיה. היא למדה בבית הספר התיכון מילבורן והייתה קפטנית משותפת של קבוצת החידונאים בשם Quiz Bowl . אמה סוזן, הייתה מורה לאנגלית ובעלת תואר דוקטור במדעי היהדות. אביה של הורן, מתיו, עוסק ברופאת שיניים. במהלך ילדותה, הוריה עודדו אותה ואת אחיה לכתוב יומנים על הטיולים שלהם ברחבי העולם. <ref></ref> בגיל 14, הורן זכתה למסע לפולין ולישראל במסגרת תחרות חידונים אודות ההיסטוריה של ארץ ישראל. בעקבות המסע היא כתבה חיבור על נסיעתה עבור כתב העת "הדסה מגזין" שהיה מועמד לפרס המגזין הלאומי האמריקאי בשנת 1993.

בשנת 1999, היא השלימה את תואר בוגר האוניברסיטה בספרות השוואתית, בהצטיינות יתרה. בשנת 2006, היא השלימה את תואר הדוקטור שלה, בספרות השוואתית בעברית וביידיש שניהם מאוניברסיטת הרווארד. <ref></ref> היא סיימה את התואר מוסמך האוניברסיטה בספרות עברית באוניברסיטת קיימברידג'. <ref></ref>

== קריירה ==
הורן לימדה במכללת שרה לורנס ובאוניברסיטת העיר ניו יורק את המקצועות ספרות יהודית והיסטוריה של עם ישראל. היא בעלת תואר פרופסור אורח בקטדרת וינשטוק למדעי היהדות בהרווארד, <ref></ref> בה לימדה יידיש וספרות עברית. הורן שימשה מרצה אורחת בישיבה יוניברסיטי במהלך שנת הלימודים 2019–2020. היא גם תרמה מכתיבתה לניו יורק טיימס ולכתב העת אטלנטיק. <ref></ref>

=== ספרים ===
הרומן הראשון של הורן, In the Image, ("בצלם אלוהים" על פי הורן) שיצא לאור על ידי WW Norton כשהייתה בת 25, היא קבלה על כתיבת הרומן את הפרס הלאומי לספרים יהודיים לשנת 2003, <ref></ref> כמוכן היא זכתה בזכותו בפרס אדוארד לואיס וולנט לשנת 2002.<ref name=":0"></ref>

הרומן השני שלה, The World to Come, שיצא לאור גם הוא על ידי WW Norton בינואר 2006, קיבל את הפרס הלאומי לספרים יהודיים, בספרות לשנת 2006<ref name="Past Winners - Fiction"></ref> ולפרס הרולד יו. ריבאלאו לשנת 2007, בנוסף הרומן נבחר כבחירת העורכים The New York Times Book Review וכאחד מהספרים הטובים ביותר של 2006 מאת San Francisco Chronicle, <ref></ref> ותורגם לאחת עשרה שפות.

הרומן השלישי של הורן, All Other Nights ("מכל הלילות" כמו בהגדה של פסח על פי הורן), יצא לאור באפריל 2009 על ידי WW Norton ונבחר כבחירת העורכים ב- New York Times Book Review. <ref></ref>

הרומן הרביעי של דארה, "The Guide for the Perplexed" ("מורה נבוכים" על פי הורן <ref></ref>), יצא לאור בספטמבר 2013. בסקירה בניו יורק טיימס נכתב: "הורן לימדה ספרות והיסטוריה יהודית, כתיבתה מגיעה ממקום של ידע ומחקר מעמיקים... הערצתי את האינטנסיביות והיושרה של הורן, באותה מידה שהערצתי את אותן תכונות בדמויות שלה..." <ref></ref>

הרומן החמישי של הורן, Eternal Life, יצא לאור בינואר 2018 על ידי WW Norton<ref name=":2"></ref> ונבחר לאחד מ-100 הספרים הבולטים של הניו יורק טיימס לשנת 2018. <ref></ref>

הורן הוציאה את ספר העיון הראשון שלה, אנשים אוהבים יהודים מתים , בשנת 2021.<ref name="Silow-Carroll 2021"></ref> הכותרת מבוססת על מאמר בכתב העת Smithsonian משנת 2018 שהורן כתבה, שהתחיל במשפט "אנשים אוהבים יהודים מתים. יהודים חיים, לא כל כך". המאמר הודפס בשנית כספר שכותרתו "היהודי המת האהוב על כולם". <ref></ref> לפי יניב איצ'קוביץ הכותב בניו יורק טיימס, אומר שאוסף שנים עשר המסות "חושף את הדרכים השונות שבהן אנו מנציחים את הטרגדיה היהודית, כיצד אנו כותבים על השואה, כיצד התקשורת מציגה אירועים אנטישמיים, כיצד אנו מקימים מוזיאונים לכבוד יהודים. מורשת, איך אנחנו קוראים ספרות אודות גיבורים יהודים ואפילו איך אנחנו משבחים את "חסידי העמים" (אלה שהצילו יהודים במלחמה), כולם הסחות דעת מהנושא המרכזי, שהוא המוות הקונקרטי והספציפי של יהודים."<ref name="Iczkovits 2021"></ref> מרטין פרץ כתב ב"וול סטריט ג'ורנל", "זהו ספר, הכתוב בז'אנר המסוים שלו, אלה מדיטציות עיון על רצח יהודים, במיוחד בשואה, ועל מקומם של המתים בדמיון האמריקאי. יכול להיות שיש לו מעט יריבים. למעשה, אני לא יכול לחשוב על אף אחד". <ref></ref> הספר אנשים אוהבים יהודים מתים היה פיינליסט לפרס קירקוס כספר עיון לשנת 2021. <ref></ref> הניו יורק טיימס רשם אותו כאחד מ-100 הספרים הבולטים של 2021, <ref></ref> וה- Publisher's Weekly רשם אותו בין 20 הספרים המובילים של השנה. <ref></ref>

== פרסים והוקרה ==
* פרס אדוארד לואיס וולנט לשנת 2002
* פרס הספר היהודי הלאומי לשנת 2003
* פרס הספר היהודי הלאומי לשנת 2006
* הספרים הטובים ביותר של 2006 מאת San Francisco Chronicle
* מגזין Granta, הסופרים האמריקאים הצעירים הטובים ביותר, 2007 <ref></ref>
* פרס הרולד יו. ריבאלו לשנת 2007
* פיינליסט, פרס קירקוס לשנת 2021 בעיון

== חיים אישיים ==
דארה הורן חיה בניו ג'רזי עם בעלה, בתה ושלושת בניה. להורן אח אחד ושתי אחיות.<ref name=":1"></ref>

== לקריאה נוספת ==
<div class="mw-content-ltr">
* <ref>Reviews for In the Image
</ref>
* <ref>Reviews for The World to Come
</ref>
* <ref>Reviews of All Other Nights
</ref>
* <ref>Reviews for A Guide for the Perplexed
</ref>
* <ref>Reviews for Eternal Life
</ref>
* <ref>Reviews for People Love Dead Jews
</ref>
</div>

== קישורים חיצוניים ==

* 
* 
* [http://www.bookbrowse.com/author_interviews/full/index.cfm?author_number=1244 ראיון באתר BookBrowse.com]
* [https://web.archive.org/web/20131203113147/http://upcoming4.me/news/book-news/story-behind-a-guide-for-the-perplexed-by-dara-horn הסיפור מאחורי מדריך למבולבלים - חיבור מקוון מאת דארה הורן]
* 
* 
* 
* 
* [https://www.nli.org.il/he/search?projectName=NLI#&q=creator,contains,הורן%2c%20דארה%2c%201977- ספריה של הורן דארה בספרייה הלאומית]
* [https://www.nytimes.com/by/dara-horn מאמריה האחרונים של דארה הורן בניו יורק טיימס בין השנים 2023-2013]
* [https://scholar.google.co.il/scholar?hl=iw&as_sdt=0%2C5&q=Dara+Horn&btnG= מאמריה של דארה הורן בגוגל סקולר]

== הערות שוליים ==

קטגוריה:סופרות אמריקאיות
קטגוריה:סופרות יהודיות אמריקאיות
קטגוריה:מסאיות אמריקאיות
קטגוריה:סגל קולג' שרה לורנס
קטגוריה:בוגרות אוניברסיטת קיימברידג'
קטגוריה:בוגרי אוניברסיטת קיימברידג'
קטגוריה:בעלות תואר דוקטור מאוניברסיטת הרווארד
קטגוריה:בעלי תואר דוקטור מאוניברסיטת הרווארד
קטגוריה:סגל אוניברסיטת הרווארד
קטגוריה:אמריקאיות שנולדו ב-1977
קטגוריה:אמריקאים שנולדו ב-1977